Håkon Kornstad

Håkon Kornstad (født 5. april 1977 i Oslo) er en norsk jazzmusiker (tenorsaksofon, bassaksofon, fløyte, live looping).

Karriere 

Håkon er tidligere elev ved Oslo Private Gymnasium. I studietiden ved Jazzlinja (NTNU) dannet han jazztrioen Triangle sammen med Per Zanussi (bass) og Wetle Holte (trommer). Senere kom Erlend Skomsvoll (piano) og Live Maria Roggen (vokal) med og slik utviklet jazzbandet Wibutee (1998–) seg. Han startet også "Håkon Kornstad Trio" med Paal Nilssen-Love og Mats Eilertsen (1998–2003), og duo-samarbeid med Håvard Wiik fra 2001, med to utgivelser. Han var med i friimpro-gruppene "Tri-Dim" og "No Spaghetti Edition", og var også med på å starte opp bandet Atomic i 2000. Samarbeid med Bugge Wesseltoft (1999–2003), Anja Garbarek (2006-dd), Sidsel Endresen (2008-dd).

Siden 2003 har Kornstad fokusert mer og mer på sitt soloprosjekt, der han både spiller akustisk og bruker saksofonene sammen med elektronikk, i en improvisert setting. Konsertene med dette prosjektet er som regel solo, men han har også hatt med Knut Reiersrud og Jon Christensen samt beatboxeren Julian Sommerfelt som gjester. I tillegg til saksofoner og elektronikk, spiller Kornstad på noe han kaller "flutonett" (tverrfløyte påmontert klarinettmunnstykke).

Kornstad Trio ble i 2002 tildelt Kongsberg Jazzfestivals pris, "Vital-prisen".

Under et opphold i New York i 2009 ble Kornstad interessert i opera, og begynte å ta timer hos sanglærere i byen. Fra høsten 2011 har han vært student ved Operahøgskolen (KHiO), og debuterte i Den Norske Opera i februar 2012 som Il Podesta i en studentoppsetning av La Finta Giardiniera av W. A. Mozart.

I 2013 ble han utpekt som NTNU-jazzambassadør, en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim. Han fikk Buddyprisen fra Norsk jazzforum for 2015 og Gammleng-prisen i klassen musiker i 2018.

Diskografi

Egne utgivelser 
Soloalbum
 2007: Single Engine (Jazzland), med Bugge Wesseltoft (Hammond B3 orgel), Knut Reiersrud (gitar) & Ingebrigt Flaten (kontrabass)
 2009: Dwell Time (Jazzland), opptak fra Sofienberg kirke, lydtekniker: Jan Erik Kongshaug, produsert av Kornstad
 2011: Symphonies in my Head (Jazzland), opptak fra Sofienberg kirke, produsert av Kornstad
 2015: Live in Sarajevo (Jazzland), live-opptak fra Sarajevo Jazz Festival 2015, produsert av Kornstad

Med Kornstad Ensemble
 2015: Tenor Battle (Jazzland), med Sigbjørn Apeland (Harmonium), Lars Henrik Johansen (cembalo), Per Zanussi (kontrabass) og Øyvind Skarbø  (trommer)

Med Håkon Kornstad Trio
 2001: Space available (Jazzland)
 2003: Live from Kongsberg (Jazzland)
 2018: Im Treibhaus (Grappa)

Som "co-leader" 
Med Wibutee
 1998: Newborn Thing (Jazzland)
 2001: Eight Domestic Challenges (Jazzland)
 2004: Playmachine (Jazzland)
 2006: Sweet Mental (Sonne Disk)

Med "Tri-Dim"
 1999: Tri-Dimprovisations (bp)
 2001: Tri-Dim feat. Barry Guy (Sofa Recordings)

Med Paal Nilssen-Love (duo)
 2003: Schlinger (Smalltown Supersound)

Med Håvard Wiik (duo)
 2005: Eight Tunes We Like (Moserobie)
 2006: The Bad And The Beautiful (Moserobie)

Ulike artister
 2007: Jazzland Community (Jazzland)
 2013: "Jazzland Community" (Jazzland)

Med Unni Løvlid
 2008: Rite (Grappa)

Med Ingebrigt Håker Flaten (duo)
 2008: Elise (Compunctio)

Med Maria Kannegaard
 2008: Maryland (Moserobie)
 2009: Maryland – Live! (Moserobie)

Med Ingebrigt Håker Flaten & Jon Christensen (trio)
 2011: Mitt hjerte alltid vanker I (Compunctio), live på Oslo Jazzfestival
 2011: Mitt hjerte alltid vanker II (Compunctio)

Som "sideman" 
Med Jacob Young
 2000: Glow (Curling Legs)

Med Bugge Wesseltoft
 2001: Moving (Jazzland)

Med Sternklang
 2003: My Time is Yours (dBut)
 2006: Transistor Beach (dBut)

Med ARM
 2004: Open Reminder (Melektronikk)

Med "Laurent Garnier"
 2006: Retrospective (F Communications)

Med Ola Kvernberg
 2011: Liarbird (Jazzland)

Med Ketil Bjørnstad
 2014: "A passion for John Donne" (ECM)

Referanser

Eksterne lenker 
 
 Biografi fra Jazzbasen.
 Diskografi fra Jazzbasen.

Norske jazzsaksofonister
Personer fra Oslo
Fødsler i 1977